《视事诸罗》
清代·季麒光

西风轻拂使臣车，谕蜀相如旧有书。细译番音诚异域，喜看野俗尚皇初。

自来穷海无飞雁，从此荒村有市鱼。漫向空天长倚望，黄云晚日接扶馀。

作者简介：清江苏无锡人，字圣昭，号蓉洲，榜姓郑。康熙十五年进士。初任福建闽清县，二十三年，调诸罗县。时台湾初设府、县，凡百草创，麒光条议详明，创立规制。所作文章，述郑氏后期事颇备。有《蓉洲诗文稿》。